COM7 ร่วมงาน Opportunity Dayพร้อมตอกย้ำความมั่นใจต่อนลท.
COM7 ร่วมงาน Opportunity Day พร้อมนำเสนอข้อมูลธุรกิจ และหวังตอกย้ำความมั่นใจต่อนักลงทุน
9 ธ.ค. 2559


นายสุระ คณิตทวีกุล (ขวา) ประธานเจ้าหน้าที่บริหาร บริษัท คอมเซเว่น จำกัด (มหาชน) หรือ COM7ผู้ประกอบธุรกิจค้าปลีกสินค้าไอทีรายใหญ่ของประเทศไทย ในนาม BaNANA  Studio 7 และ  iCare พร้อมด้วย นางวาสนา พงศ์แสงลึก (ซ้าย) รองประธานเจ้าหน้าที่บริหารฝ่ายบัญชีและการเงิน ถ่ายภาพร่วมกันเป็นที่ระลึก ภายหลังนำเสนอข้อมูลผลประกอบการงวดไตรมาส 3/2559 ในงาน Opportunity Day ณ อาคารตลาดหลักทรัพย์แห่งประเทศไทย เมื่อเร็วๆ นี้ พร้อมคาดแนวโน้มผลประกอบการไตรมาส 4/2559 เติบโตโดดเด่น รับช่วงไฮซีซั่นธุรกิจ โดยเฉพาะการวางจำหน่าย iPhone 7  และ iPhone 7 Plus ได้รับการตอบรับสูง มั่นใจผลงานทั้งปีนี้ทำนิวไฮทั้งรายได้และกำไร โดยผลงาน 9 เดือนแรกปี 2559 รายได้รวมอยู่ที่ 11,825 ล้านบาท โต 11.5% จากงวดเดียวกันของปีก่อน กำไรสุทธิอยู่ที่ 260.3 ล้านบาท ใกล้เคียงงวด 12 เดือนของปี 58 ที่มีกำไรสุทธิอยู่ที่ 268.5 ล้านบาทแล้ว